Ben's Cookies ร้านคุกกี้ชื่อดังจากประเทศอังกฤษที่หลายท่านน่าจะรู้จักกันดี ส่วนตัวมีโอกาสได้ทานบ่อยๆ ตอนที่เพื่อนๆที่ไปอังกฤษซื้อมาฝากค่ะ จากที่ทานบ่อยบวกกับเป็นคนไม่ได้ชื่นชอบคุกกี้เท่าไหร่ พอ Ben's Cookies มาเปิดในเมืองไทยก็ไม่ถึงกับรีบอยากไปซื้อมาทาน (ประเด็นคือ ขี้เกียจต่อแถวค่ะ 55)

ช่วงเปิดใหม่ๆเมื่อ 2-3 สัปดาห์ก่อน ลูกค้าเยอะมากค่ะ ยิ่งวันแรกคิวยาวมากๆ มีวันที่ทางร้านติดว่าปิดชั่วคราวด้วย น่าจะเพราะวัตถุดิบหมด เราก็อึ้งไป คงเพราะด้วยความขายดีมากๆ ส่วนตัวเราเองยังไม่ได้อยากซื้อทานมากก็เลยยอมแพ้กับคิวอันมหาศาลค่ะ แต่เมื่อวานช่วงบ่ายโมงหน้าร้านโล่งค่ะ ตอนแรกเรานึกว่าของหมดอีกแล้ว แต่ปรากฏว่าก่อนหน้าเรามีลูกค้าแค่ท่านเดียว เราเลยได้ลองซื้อมาทานเองบ้าง

ทางร้านจะวางคุกกี้ที่อบสดๆร้อนๆเรียงเป้นระเบียบไว้ในถาดด้านหน้า ซึ่งมีให้เลือกถึง 16 รสชาติค่ะ คุกกี้ชิ้นใหญ่ๆอันแน่นด้วยช็อคโกแล็ต ผลไม้อบแห้ง และถั่วนานาชนิด เหมาะทานกับชาร้อนๆ เราสั่ง 3 รสค่ะ คือ "Ginger" คุกกี้ผสมขิง หวานน้อย หอมและมีความเผ็ดจากขิง "White Chocolate and Macadamia" คุกกี้ไส้ไวท์ช็อคโกแล็ตชิ้นใหญ่ๆกับถั่วแมคคาเดเมียกรุบกรอบมันๆ และ "Double Chocolate and Nuts" คุกกี้รสช็อคโกแล็ตเข้มๆหอมๆ ทุกรสที่ทานอร่อยค่ะ หวานไม่มาก เราทานกับชาร้อนๆ ฟินสุดๆ

คุกกี้ราคาชิ้นละ 75 บาทค่ะ ทางร้านมีโปรโมชั่น ซื้อกล่องเล็ก 5 ชิ้น ฟรี 2 ชิ้น และโปรซื้อกล่องใหญ่ 10 ชิ้น แถม 5 ชิ้นค่ะ แต่ช่วงนี้ทางร้านยังจำกัดสิทธิ์ในการซื้อได้เพียงท่านละ 1 กล่องเล็กค่ะ

ใครยังไม่ได้ลอง ลองไปซื้อช่วงบ่ายๆ วันจันทร์ถึงศุกร์ดูนะคะคนน้อย ช่วงเวลาอื่นยังไม่แน่ใจค่ะ จะได้ทานคุกกี้อร่อยๆกับชาร้อนตอนบ่ายๆ ^___^ ร้านตั้งอยู่ที่ชั้น G ของ Siam Paragon ใกล้ๆกับร้าน Garrett Popcorn ค่ะ

KiMCHi WaSaBi
17/07/2017